راولپنڈی (مانیٹرنگ ڈیسک) پاکستان کرکٹ ٹیم نا مسکوہی فاسٹ باؤلر شعیب اختر اُلس ءِ بھلا عئید آ خیال کننگ نا سلاہ ترسا پارینے کہ اگہ دن کننگتو تو اسہ وار ولدا ’ٹپنگ‘ مننگ کیک۔ راجی رابطہ نا ویب سائٹ ٹوئٹر آ شعیب اختر تینا اسہ ٹوئٹ اسے ٹی نوشتہ کرینے کہ بھلا عئید و محرم نا دے تیٹی کننگا پام ننا بروک آ منہ تو انا حالیت ءِ جوان وڑ اٹ تخک۔ شعیب اختر اُلس ءِ پام کننگ آ زور ترسا نوشتہ کرینے کہ ’پام کننگ ننکن بھاز اہم ءِ، او پارینے کہ پام کننگے ایہن تو جانجوڑی و کاروبار آن ولدا مننگ کیک۔
